Campanya:

“Alcem el vol COEDUCANT 30G”


ALCEM EL VOL COEDUCANT 30G

**JUSTIFICACIÓ**

El dia **30 de gener**, coincidint amb l'aniversari de la mort de Mahatma Gandhi, se celebra el dia escolar de la **no-violència** i la **pau.**


El [DENIP](https://es.wikipedia.org/wiki/D%C3%ADa_Escolar_de_la_No_Violencia_y_la_Paz) reivindica una educació per la pau, la tolerància, la solidaritat i el respecte als drets humans. En aquest dia, els centres educatius es comprometen com a defensors de la pau i la convivència positiva entre persones de diferent procedència, sexe, orientació afectivo-sexual, llengua, creences i maneres de pensar respectuoses amb els drets humans.

En els darrers temps, l'educació per la pau s'ha anat centrant en la **resolució no violenta dels conflictes** tenint en compte la perspectiva positiva del conflicte, la seva complexitat i la manera de trobar-hi solucions no violentes. L’estratègia tradicional de resolució de conflictes es basava en el tot o res i en la confrontació, on els guanys d'una part són les pèrdues de l'altra, i viceversa. Tanmateix, s'ha demostrat que és possible abordar les situacions problemàtiques amb una **estratègia integrativa**. En podeu trobar més informació a l'article [***Educar en y para el conflicto***](https://www.siguestu.cat/ca/recursos2/l/418-educar-en-y-para-el-conflicto.html) de l'educador per a la pau Paco Gascon i investigant sobre la figura i [obra](https://denippaz.wordpress.com/) de [Llorenç Vidal Vidal, poeta i pacifista](https://denippaz.wordpress.com/llorenc-vidal-indice/) mallorquí.



Article: [“Tres dones pacifistes”](https://denip.webcindario.com/tres_dones.html) de Llorenç Vidal Vidal

[**DECRET** 195/2022, de 11 de novembre, del Consell, d’**igualtat i convivència** en el sistema educatiu valencià](https://dogv.gva.es/datos/2022/11/16/pdf/2022_10681.pdf)

[](https://ceice.gva.es/va/web/inclusioeducativa/normativa)

**OBJECTIUS**

Despertar i consolidar els valors d’amor universal, no-violència, compassió, tolerància, respecte a la vida, als drets humans i a la pau, com norma pràctica de vida personal i de convivència social a més d’oferir i donar a conèixer nous models i referents al llarg de la història i també de proximitat.

Segons Paco Gascon, per promoure la cultura de la pau a l'aula, al centre escolar, al barri i a la comunitat, cal abordar alguns aspectes clau:

* Crear un grup cohesionat, en el qual tothom se senta valorat.
* Afavorir la comunicació, tenint en compte l'escolta activa i empàtica
* Promoure el consens en la presa de decisions, més enllà de les votacions i les majories. Per tal que tohom i “totdon” es puga expressar de forma igualitària, participativa i no sexista.
* Treballar la cooperació, per poder resoldre els conflictes des de les diferents percepcions i utilitzant la força del grup per assolir els objectius.

**CONTINGUTS**

Formes i tipus de violència.

Prevenció de la violència mitjançant la promoció de la cultura de pau i el treball de la coeducació i de l’educació en igualtat als centres educatius.

Presa de consciència de l’ús del llenguatge i necessitat de canvi, foment d’un ús real del llenguatge inclusiu, igualitari, no violent a la pràctica diària, a la cartelleria i els documents del centre.

Ciberviolència i assetjament mitjançant xarxes socials. Detecció, presa de consciència i rebuig.

Detecció, presa de consciència i rebuig de qualsevol discurs d’odi.

Fer visibles nous referents de masculinitat

**DESCRIPCIÓ DE LA PROPOSTA**

**1a** **proposta:**

[PREMIS NOBEL DE LA PAU](https://www.elperiodico.cat/ca/societat/20221006/curiositats-premi-nobel-pau-76908844) - En aquest enllaç podreu trobar la informació necessària.

Us convidem a investigar i conèixer **“LES CURIOSITATS” dels Premis Nobel de la PAU**, per tal de poder fer-ho us proposem una bateria de possibles qüestions a les quals podeu donar resposta per tal de saber-ne més.

BATERIA DE PREGUNTES:

## 1- Què són els Premis Nobel de la Pau?

## 2- Qui entrega el premi?

## 3- Quants premis s’han repartit al llarg del temps?

## 4- Qui pot rebre el premi?

## 5- Es pot rebutjar un premi?

## 6- Què rep la o les persones premiades?

7- Alguna persona espanyola ha estat nominada o guardonada amb un premi Nobel? En quines disciplines i a quin sexe pertanyen?

8- Quines serien les vostres propostes de candidatura per al Premi Nobel de la Pau del pròxim any?

**2a** **proposta:**

**Nominació als Premis Nobel de la PAU… (afegir el nom del centre escolar)**

Per tal de poder respondre a la pregunta anterior la número 8, us proposem el següent plantejament, realitzar un llistat equitatiu i paritari, on cada aula del vostre centre porpose a una persona rellevant mereixedora d’aquest guardó.

**Exemples d’activitats que es poden realitzar al centre:**

Cada classe podria investigar sobre persones amb una trajectòria rellevant pacifista i amb la informació recaptada realitzar una presentació amb diapositives, pictos, audio-explicatiu… per tal de poder presentar i fer conèixer a la resta de la comunitat educativa, tot el que han aprés sobre aquestes persones. Fins i tot es poden fer presentacions en sala, on cada classe pot explicar la trajectòria, els assoliment, el treball fet per la persona rellevant elegida, fins i tot recreacions en primera persona… Emprant l’argumentació basada en dades i evidències empíriques i l’oratòria per tal de presentar la seua candidatura fent ús d’una comunicació verbal no violenta, afectiva i assertiva, experimentant models de tertúlia dialogada respectuosa i pacífica.



Us proposem a més que a l’entrada del centre dissenyeu conjuntament una mena de mural on col·locar les fotografies d’aquestes persones que opten a la nominació del Premi Nobel de la Pau del vostre centre, i les acompanyeu d’una frase rellevant seua i el Qr realitzat a classe que continga eixa presentació de diapositives que permeta saber més sobre ella.

A més es podria crear un enllaç tipus forms per tal que tota la comunitat educativa puga participar en la votació i elecció de la persona que serà guardonada, donar visibilitat del mural i de la votació a la vostra pàgina web del centre. A més si aquestes persones rellevants treballades, són d’actualitat ús proposem que investigueu a la xarxa i intenteu posar-vos en contacte amb elles, mitjançant correu, xarxes socials…, i els feu saber el gran treball que esteu desenvolupant al vostre centre, fins i tot podrà ser una oportunitat perquè la vostra classe i/o centre, mantinga comunicació amb ella i l’experiència siga molt més significativa.

**3a** **proposta:**

**Llavors màgiques per la PAU!**

Us presentem aquesta idea d’experimentació i observació, hi ha unes llavors màgiques, amb paraules amigues que us proposem planteu a les vostres aules per tal de sembrar la pau, acte simbòlic, cada alumna/e prepararà el seu test amb materials reutilitzats i sembrarà una faba d’aquestes que us presentem a les imatges, i quan aquesta germine serà el moment de dur-la a casa per tal que la cultura de pau isca de l’escola i fluïsca per la comunitat ocupant altres espais, fent-se així més visible. Si al centre es realitza un acte simbòlic al pati o, a l’entrada del centre el dia 30 de gener, estaria genial que es feren visibles aquests planters i que eixe mateix dia fora quan es repartiren per a casa (es pot acompanyar l’acte de lectura de poemes, fragments, cançons, manifests…). Com a música us recomanem, “Puentes” de Merche: <https://www.youtube.com/watch?v=0aC6X3Xcb1A> - **“Els murs tombats de costat són ponts.” Àngela Davis, poemes com** [**Podríes**](https://www.youtube.com/watch?v=dvEDdx030ww)**, de Joana Raspall,** [**versió Cantada**](https://www.youtube.com/watch?v=LPxWNF8TKJA) **de Eli Ecoda (Roba Estesa)**

[****](https://www.zaidamares.com/semillas-magicas/)** **

[**https://www.zaidamares.com/semillas-magicas/**](https://www.zaidamares.com/semillas-magicas/)

**4a** **proposta:**


**Enjardinem l’escola de PAU!**


Convidar al centre al voluntariat medio-ambiental del municipi o ciutat, per tal que ens parle de les propietats de les plantes medicinals i aromàtiques autòctones, anar a un viver del municipi o ciutat i comparar una planta per a cada classe, la qual serà apadrinada i cuidada per la mateixa classe.

Us proposem que la classe elegisca el nom d’un o una Premi Nobel de la Pau, per tal de batejar la planta, a més convidar a representants de Creu Roja del municipi, per tal que ens parlen dels Premis Nobel de la Pau, ja que el Comité Internacional de la Creu Roja ha estat guardonat en **tres ocasions** (1917, 1944 y 1963) elaborar un cartell amb el nom elegit i alguna idea o frase significativa, i plantar al jardí, pati o hort la planta i el cartell (ideal fer-lo amb fusta), acompanyar aquest cartell amb el nom botànic de la planta i les seues característiques o propietats. Us recomanem treballar aquesta cançó sobre Wangari Maathai (Premi Nobel de la Pau l’any 2007): <https://www.youtube.com/watch?v=-dQY-2U1zBI>

**Exemples:**

** **

** **



**IMPORTANT**

**Fer difusió a les pàgines web dels centres escolars sobre el treball coeducatiu realitzat.**


També estaria interessant que compartireu amb les assessories de referència una recopilació audiovisual del treball realitzat als centres/ o municipis. I fins i tot que es fera difusió en xarxes socials us proposem els següents hashtags: #30G, #COEDUCA, #CIC, #CEFIRE

**TEMPORALITZACIÓ**

|  |  |  |
| --- | --- | --- |
| **POL·LINITZANT**  **LLAVORS DE PAU** | **Curiositats Premis Nobel de la PAU** | A partir del 26 de novembre, fins que s’acabe el treball d’investigació. |
| **Nominació als Premis Nobel de la PAU…** | A partir del 6 de desembre (aprofitem la constitució espanyola per parlar de drets i deures i la carta europea dels drets humans). |
| **Llavors màgiques per la PAU** | A partir de la tornada de les vacances d’hivern, cap al 8 o 10 de gener, realització d’acte simbòlic al centre al pati el dia 30 de gener, on totes les persones juntes canten o reciten poemes al pati i eixe dia s’enduguen a casa el planter de la seua llavor màgica. |
| **Enjardinem l’escola de PAU** | A partir del 30 de gener. Important cuidar les plantes tots els cursos. Cada classe Apadrina una planta! |

**Recursos, materials i pàgines d’interés**

[**https://padlet.com/barbaraaguilar3/las-xarxa-2030-per-la-pau-w96ab37ibvi4vkqa**](https://padlet.com/barbaraaguilar3/las-xarxa-2030-per-la-pau-w96ab37ibvi4vkqa)

[](https://padlet.com/barbaraaguilar3/las-xarxa-2030-per-la-pau-w96ab37ibvi4vkqa)